## Pravilnik o izmjenama i dopunama Pravilnika o uvjetima i načinu ostvarivanja prava iz obveznog zdravstvenog osiguranja za bolničko liječenje medicinskom rehabilitacijom i fizikalnom terapijom u kući

### NN 64/2008 (4.6.2008.), Pravilnik o izmjenama i dopunama Pravilnika o uvjetima i načinu ostvarivanja prava iz obveznog zdravstvenog osiguranja za bolničko liječenje medicinskom rehabilitacijom i fizikalnom terapijom u kući

# HRVATSKI ZAVOD ZA ZDRAVSTVENO OSIGURANJE

**2202**

Na osnovi članka 138., a u svezi s člankom 139. Zakona o obveznom zdravstvenom
osiguranju (»Narodne novine« broj 85/06., 105/06., 118/06., 77/07., 111/07. i
35/08.) i članka 19. Statuta Hrvatskog zavoda za zdravstveno osiguranje
(»Narodne novine« broj 16/02., 24/02. i 58/03.) Upravno vijeće Hrvatskog zavoda
za zdravstveno osiguranje na 56. sjednici održanoj 27. svibnja 2008. godine
donijelo je

## PRAVILNIK

### O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA ZA BOLNIČKO LIJEČENJE MEDICINSKOM REHABILITACIJOM I FIZIKALNOM TERAPIJOM U KUĆI

Članak 1.

U Pravilniku o uvjetima i načinu ostvarivanja prava iz obveznog zdravstvenog
osiguranja za bolničko liječenje medicinskom rehabilitacijom i fizikalnom
terapijom u kući (»Narodne novine« broj 46/07. –
pročišćeni tekst) Popis bolesti, bolesnih stanja i posljedica ozljeda za
odobravanje bolničke medicinske rehabilitacije iz članka 2. stavka 3. Pravilnika
zamjenjuje se novim Popisom bolesti, bolesnih stanja i posljedica ozljeda za
odobravanje bolničke medicinske rehabilitacije koji je sastavni dio ovog
Pravilnika.

Članak 2.

U članku 7. stavak 3. mijenja se i glasi:
»Prijedlog za provođenje fizikalne terapije u kući osigurane osobe daje izabrani
doktor primarne zdravstvene zaštite na osnovi mišljenja i nalaza doktora
specijalista odgovarajuće specijalnosti, koje je dano nakon izvršenog
specijalističkog pregleda osigurane osobe u bolničkoj, odnosno specijalističko-konzilijarnoj
zdravstvenoj ustanovi odnosno specijalističkoj ordinaciji. U nalazu doktor
specijalist odgovarajuće specijalnosti obvezno određuje vrstu postupaka za
fizikalnu terapiju u kući na osnovi postupaka navedenih u Popisu postupaka za
fizikalnu terapiju u kući koji je sastavni dio ovog Pravilnika«
Iza stavka 3. dodaje se novi stavak 4. koji glasi:
»Popis iz stavka 3. ovog članka sadrži:
– šifru postupka
– naziv postupka.«

Članak 3.

U članku 17. stavku 3. iza teksta: »15 dana« dodaje se tekst: »(15 dolazaka)«.
Iza stavka 4. dodaje se novi stavak 5. koji glasi
»Ugovorni privatni zdravstveni radnik, odnosno ugovorna zdravstvena ustanova
obvezna je fizikalnu terapiju u kući bolesnika provoditi kontinuirano u skladu s
odobrenjem liječničkog povjerenstva.«

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/08-01/148
Urbroj: 338-01-01-08-1
Zagreb, 27. svibnja 2008.

Predsjednik
Upravnog vijeća Hrvatskog zavoda
za zdravstveno osiguranje
**prim. Stjepan Bačić, dr. med.**, v. r.

POPIS BOLESTI, BOLESNIH STANJA I POSLJEDICA OZLJEDA
za odobravanje bolničke medicinske rehabilitacije

|  |  |  |  |  |
| --- | --- | --- | --- | --- |
| Šifra  prema MKB | Dijagnoza bolesti, stanja i ozljeda | Specijalnost  doktora koji predlaže | Medicinska dokumenatcija | Uvjeti odobravanja |
| BOLESTI ŽIVČANOG SUSTAVA | | | | |
| G12.2 | Amiotrofična lateralna skleroza | neurolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja, održavajuća rehabilitacija samo s teškim ispadima sustava za kretanje |
| G35 | Sclerosis multiplex | neurolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja, održavajuća rehabilitacija samo s teškim ispadima sustava za kretanje |
| G36 | Devicova bolest | neurolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja, održavajuća rehabilitacija samo s teškim ispadima sustava za kretanje |
| G60 | Spinocerebelarne hereditarne bolesti | neurolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja, održavajuća rehabilitacija samo s teškim ispadima sustava za kretanje |
| G61 | Polyradiculomyelitis tipa Guillain – Barre | neurolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja |
| G63.3 | Porfirija | neurolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja |
| G71.0 | Dystrophia musculorum | neurolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja, održavajuća rehabilitacija samo s teškim ispadima sustava za kretanje |
| G80 | Infantilna cerebralna paraliza | pedijatar, neurolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja, održavajuća kod djece do osamnaeste godine, odrasli samo nakon korekcijskih operativnih zahvata |
| G81 | Hemiplegija ili teška hemipareza od III. do IV. stupnja | neurolog, neurokirurg, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja, iza isteka akutne faze, odnosno nakon operativnog liječenja |
| G82 | Paraplegija, tetraplegija, teška parapareza ili tetrapareza od III. do IV. stupnja | neurolog, neurokirurg, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna po isteku akutne faze, odnosno poslije operativnog zahvata, održavajuća rehabilitacija ovisno o Barthelovom indeksu |
| G95.2 | Degenerativno-kompresivne lezije kralježnične moždine, s motoričkim deficitom | neurolog, neurokirurg, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna po isteku akutne faze, odnosno poslije operativnog zahvata ili neuspjele konzervativne terapije |
| R40.2 | Coma cerebri vigile | neurokirurg, anesteziolog, neurolog | povijest bolesti, razina svijesti prema »Glasgow coma scale« i »Rancho« razina kognitivnih funkcija | početna kod premještaja, trajanje rehabilitacije iznimno do šest mjeseci |
| BOLESTI MIŠIĆNO-KOŠTANOG  SUSTAVA I  VEZIVNOG  TKIVA | | | | |
| M05 | Arthritis rheumatoloides II. i III. stadij i ostale sistemske bolesti veziva | reumatolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja i održavajuća rehabilitacija ovisno o funkcionalnom statusu |
| M06.8 | Reiterov sindrom II. i III. stadij | reumatolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja i održavajuća rehabilitacija ovisno o funkcionalnom statusu |
| M06.8 | Reaktivni arthritis II. i III. stadij | reumatolog, fizijatar | otpusno pismo, povijest bolesti s iscrpnim neurološkim nalazom, funk­cionalni status, Barthelov indeks | početna kod premještaja i održavajuća rehabilitacija ovisno o funkcionalnom statusu |
| M07 | Arthritis psoriatica | reumatolog, fizijatar | otpusno pismo, povijest bolesti, funk­cionalni status | održavajuća rehabilitacija ovisno o funkcionalnom statusu |
| M08 | Juvenilni artritis | reumatolog, pedijatar | otpusno pismo, povijest bolesti, funk­cionalni status | početna kod premještaja i održavajuća rehabilitacija ovisno o funkcionalnom statusu |
| M23 | Unutrašnje ozljede koljena | ortoped, fizijatar | otpusno pismo, povijest bolesti, funk­cionalni status | početna jedanput nakon operacije ovisno o funkcionalnom statusu |
| M41 | Skolioza i kifoskolioza | ortoped, fizijatar | otpusno pismo, povijest bolesti, funk­cionalni status | početna jedanput nakon operacije, a održavajuća rehabilitacija ovisno o funkcionalnom statusu |
| M45 | Spondylitis ankylosans | reumatolog, fizijatar | otpusno pismo, povijest bolesti, funk­cionalni status | početna kod premještaja i održavajuća rehabilitacija ovisno o funkcionalnom statusu |
| M96.9 | Stanje nakon operativnih postupaka – kralježnica – kuk – bedrena kost – koljeno – kosti potkoljenice – skoč­ni zglob | ortoped, kirurg,  neurokirurg | otpusno pismo, povijest bolesti, funk­cionalni status | početna jedanput  nakon operacije, a održavajuća rehabilitacija ovisno o funkcionalnom statusu |
| Z89 | Stečeni gubitak udova (amputacije) | kirurg, ortoped, fizijatar | otpusno pismo, povijest bolesti, funk­cionalni status | početna kod premještaja\* i održavajuća rehabilitacija ovisno o funkcionalnom statusu |
| Z96.6 | Prisutnost funkcionalnih implantata (kuk i koljeno, totalna i djelomična endoproteza) | kirurg, ortoped, fizijatar | otpusno pismo, povijest bolesti, funk­cionalni status | početna kod premještaja i održavajuća rehabilitacija ovisno o funkcionalnom statusu |
| OZLJEDE – PRIJELOMI | | | | |
| S12 | Prijelom vratnog kralješka s neurološkim ispadima | neurokirurg, kirurg, traumatolog,  neurolog | otpusno pismo, povijest bolesti, funkcionalni status | početna kod premještaja po isteku akutne faze |
| S22.0 | Prijelom torakalnog kralješka s neurološkim ispadima | neurokirurg, kirurg, traumatolog,  neurolog | otpusno pismo, povijest bolesti, funkcionalni status | početna kod premještaja po isteku akutne faze |
| S32 | Prijelom lumbalne kralježnice i zdjelice s neurološkim ispadima | neurokirurg, kirurg, traumatolog,  neurolog | otpusno pismo, povijest bolesti, funkcionalni status | početna kod premještaja po isteku akutne faze |
| S72 | Prijelom bedrene kosti | kirurg, traumatolog, ortoped, fizijatar | otpusno pismo, povijest bolesti, funkcionalni status | početna nakon prijeloma ovisno o funkcionalnom statusu |
| S82 izuzev S82.0 S82.4 | Prijelom potkoljenice | kirurg, traumatolog, ortoped, fizijatar | otpusno pismo, povijest bolesti, funkcionalni status | početna nakon prijeloma ovisno o funkcionalnom statusu |
| BOLESTI CIRKULACIJSKOG SUSTAVA | | | | |
| I21 | Akutni infarkt miokarda | internist kardiolog | otpusno pismo, povijest bolesti, EKG, ergometrija | početna kod premještaja poslije isteka akutne faze |
| Z95 | Stanja nakon operativnih zahvata (ugradnje srčane premosnice, ugradnje umjetnih valvula, PTCA, ugradnje stenta, transplantacije srca) | kardiovaskul. kirurg, internist, kardiolog | otpusno pismo, povijest bolesti, EKG, ergometrija | početna kod premještaja poslije isteka akutne faze |
| BOLESTI DIŠNOG SUSTAVA | | | | |
| J44 | Kronična opstruktivna plućna bolest | pedijatar, internist, pulmolog | povijest bolesti, spirometrija, acidobazni status, alergološka i imunološ­ka obrada | početna, odnosno održavajuća, samo djeca do 18. godine, ne više od jedanput u godini, ovisno o kliničkom statusu |
| J45 | Asthma bronchale | pedijatar, internist, pulmolog | povijest bolesti, spirometrija, acidobazni status, alergološka i imunološ­ka obrada | početna, odnosno održavajuća, samo djeca do 18. godine, ne više od jedanput u godini, ovisno o kliničkom statusu |

\_\_\_\_\_\_
\* provodi se u specijaliziranim
ustanovama osposobljenim za primjenu proteza

POPIS POSTUPAKA ZA FIZIKALNU TERAPIJU U KUĆI

|  |  |  |
| --- | --- | --- |
| Redni broj | Šifra postupka | NAZIV POSTUPKA |
| 1 | 86020 | Omoti, oblozi. Terapeutska tehnika za  lokalno zagrijavanje ili hlađenje tijela omotima i oblozima (kriopak, termopak, bez obzira na broj). |
| 2 | 86310 | Elektrostimulacija. Terapeutska tehnika za umjetno pobudjivanje mišićne kontrakcije pomoću nisko frekventnih električnih struja jedne funkcionalne skupine i kotzove struje. |
| 3 | 86311 | Terapija protiv bolova (diadinamske struje, interferentne struje, TENS i ultra podražajne struje. Metoda fizikalne terapije koja s nisko frekventnim strujama utječe na smanjenje boli, poboljšava prokrvljenost). |
| 4 | 92115 | Dolazak u postupak zdravstvene njege/fizikalne terapije u kući bolesnika. |
| 5 | 93301 | Fiziološka pomoć za kretanje. Učenje hodanja sa štakama, s potpornim longetama i drugim privremenim pomagalima. |
| 6 | 94301 | Muskularna reedukacija, reedukacija neuromuskularnog sustava, kompletna. |
| 7 | 94302 | Muskularna reedukacija, reedukacija neuromuskularnog sustava, djelomična. |
| 8 | 94303 | Specifična neurofizioterapija (metoda po Bobathu, Vojti, itd.) s djetetom s cerebralnom paralizom. |
| 9 | 94320 | Trening koordinacije i ravnoteže. Terapeutska tehnika za uspostavljanje usklađenih pokreta i držanja. |
| 10 | 94401 | Trening hodanja. Upute za hodanje i trening različitih tehnika  s protezom ili ortozom (uputa, trening). |
| 11 | 94402 | Trening upotrebe pomagala za gornji ud.  Uputa za upotrebu i trening s različitim tehnikama s protezom ili s ortozom. |
| 12 | 94403 | Trening upotrebe pomagala i tehničkih sredstava za kretanje i komunikacije kod tjelesno teže pogođenih korisnika (vožnja s invalidskim kolicima, upotreba komunikacijskih pomagala i slično). |
| 13 | 94430 | Učenje stajanja. Postavljanje na noge i stajanje, samostalno i/ili s potporom (prečke i sl.). Trening hodanja po stepenicama. Učenje stajanja ili hodanja kroz prepreke. Upute za hodanje i trening po stepenicama s držanjem ili bez njega uz pomoć fizioterapeuta ili bez njega. Učenje sjedanja i ustajanja. Uputa za sjedanje i ustajanje te trening sjedanja na različito visoku podlogu i ustajanje s nje (stolica, klupa, krevet i sl.). |
| 14 | 94460 | Učenje padanja i ustajanja. Upute za  bezopasan pad i trening bezopasnog pada i ustajanja s protezom ili ortozom. |
| 15 | 94551 | Individualne vježbe za razgibavanje  zglobova, za jačanje mišića i vježbe za izdržljivost. Individualne vježbe cijelog tijela. |
| 16 | 94552 | Individualne vježbe za razgibavanje  zglobova, za jačanje mišića i vježbe za izdržljivost. Individualne vježbe dijelova tijela. |
| 17 | 94640 | Mobilizacija zglobova. Terapeutska tehnika mišićno-pasivnog pokretanja zgloba do dozvoljene granice pokretljivosti. |
| 18 | 94720 | Respiracijski trening. Terapeutska metoda  kojom postižemo bolju ventilaciju, jednakomjernu raspodjelu udahnutih plinova, ekonomičnost i opuštenost disanja. |
| 19 | 94730 | Kardiovaskularni retrening. Terapeutska  metoda za ponovnu stabilizaciju kardiovaskularnog sustava. |
| 20 | 94740 | Fizioterapija za smanjivanje edema.  Fizioterapeutska metoda koja s različitim tehnikama utječe na smanjenje edema (različiti položaji, pomagala). |

Pravilnik, NN 64/2008-2202
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)